Και πάλι η απάντηση δεν είναι απόλυτη. Μια ψυχοθεραπευτική διαδικασία μπορεί να διαρκέσει από ένα σχετικά μικρό χρονικό διάστημα, έως πολλά έτη. Αυτό σχετίζεται αφενός με το αίτημα που θέτει ο θεραπευόμενος προς επεξεργασία, αφετέρου από την ποιότητα της συνεργασίας με τον ειδικό. Αντίστοιχα, κάποιες σχολές ψυχοθεραπείας τείνουν να «λήγουν» τη θεραπεία αμέσως αφότου επιτευχθεί ο αρχικός στόχος, ενώ άλλες στοχεύουν σε βαθύτερες και πιο δομικές αλλαγές του θεραπευόμενου, με αποτέλεσμα συνήθως να διαρκούν περισσότερο.